b'\n_START_ARTICLE_\nAnica in \xc5\xa1portni dan\n_START_PARAGRAPH_\nAnica in \xc5\xa1portni dan je pravljica, ki jo je napisala Desa Muck, ilustrirala pa Ana Ko\xc5\xa1ir. Izdala in zalo\xc5\xbeila jo je zalo\xc5\xbeba Mladinska knjiga, in sicer leta 2002 v Ljubljani.\n_START_SECTION_\nVsebina\n_START_PARAGRAPH_\nAnica se veseli \xc5\xa1portnega dne, medtem ko Jakob i\xc5\xa1\xc4\x8de izgovor, da bi se udele\xc5\xbebi le-tega izognil, saj je zaradi svoje nepravilne tehnike teka vedno tar\xc4\x8da posmeha. Anica mu ponudi pomo\xc4\x8d in da bi se izognila posmehljivim pogledom se odlo\xc4\x8dita, da bosta trenirala pono\xc4\x8di. Najbolje bo, da te nau\xc4\x8dim vsaj toliko, da ne bodo vsi umrli od smeha, ko te bodo videli jutri na tekmovanju. Med no\xc4\x8dno dogodiv\xc5\xa1\xc4\x8dino ju najprej prestra\xc5\xa1i pes, ki jima kasneje sledi do doma, in sosed, zaradi katerega se oba junaka po\xc5\xbeeneta v hiter tek. Tokrat Jakob te\xc4\x8de pravilno in Anica je prepri\xc4\x8dana, da mu bo \xc5\xa1lo naslednji dan prav tako dobro. Toda po dobrem in hitrem \xc5\xa1tartu se Jakob zaplete v svoje hla\xc4\x8de in s tem zopet spro\xc5\xbei val smeha. Anica z razpletom \xc5\xa1portnega dne ni zadovoljna, vendar pa upa, da bo smela obdr\xc5\xbeati psa in bo morda to tista dobra stvar celotne, sicer ne ravno sre\xc4\x8dne, zgodbe.'